กระทรวงวัฒนธรรม จัดสวดมนต์ข้ามปี เสริมสิริมงคลทั่วไทย ส่งท้ายปีเก่า ต้อนรับศักราชใหม่ 2566
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กรมการศาสนา เตรียมจัดกิจกรรมสวดมนต์ข้ามปี ภายใต้ชื่อสวดมนต์ข้ามปี เสริมสิริมงคลทั่วไทย ส่งท้ายปีเก่า ต้อนรับศักราชใหม่ 2566 ระหว่างวันที่ 31 ธันวาคม 2565 ถึงวันที่ 1 มกราคม 2566โดยส่วนกลาง จัดกิจกรรม ณ วัดพระเชตุพนวิมลมังคลาราม และวัดอรุณราชวราราม มีวัดพระเชตุพนวิมลมังคลาราม เป็นศูนย์กลางการถ่ายทอดสัญญาณภาพกิจกรรมสวดมนต์ข้ามปีเชื่อมโยงการจัดกิจกรรมสวดมนต์ข้ามปีในส่วนภูมิภาคของประเทศไทยและต่างประเทศ  พร้อมประสานงานองค์การศาสนาจัดกิจกรรมตามหลักศาสนบัญญัติของแต่ละศาสนาส่วนภูมิภาคร่วมกับสำนักงานวัฒนธรรมจังหวัดจัดตั้งศูนย์อำนวยการกลางการจัดกิจกรรมสวดมนต์ข้ามปีของจังหวัดและอำนวยความสะดวกหน่วยงาน ที่จัดกิจกรรมขณะที่จังหวัดที่มีพรมแดนติดต่อกับประเทศเพื่อนบ้าน 15 จังหวัดกำหนดจัดกิจกรรมสวดมนต์ข้ามปีอาเซียนสอดคล้องกับแนวทางการปฏิบัติเทศกาล ประเพณี พิธีทางศาสนาและพิธีการต่างๆ ของจังหวัด นอกจากนี้ได้ประสานกับวัดไทยและวัดทางพระพุทธศาสนาในต่างประเทศทั่วโลกร่วมจัดกิจกรรมสวดมนต์ข้ามปี เช่น จีน ญี่ปุ่น ลาว เวียดนาม เมียนมา สิงคโปร์ ศรีลังกา อินเดีย เนปาล ออสเตรเลีย นิวซีแลนด์สหรัฐอเมริกา นอกจากนี้ยังจัดทำเว็บไซต์สวดมนต์ข้ามปีฯ พร้อมส่งคำอวยพรในการ์ดอวยพรปีใหม่แบบอิเล็กทรอนิกส์ได้อีกด้วย